دیر کې د امن کمیټۍ مشر وژل شوی
د پاکستان د ډان ورځپاڼې د رپورټ ترمخه، عبدالرحمان سیمه کې د طالبانو مزاحمت کې په چټکتیه مصروف وو او د طالبانو مخه نیولو کې يي د امنیتي ځواکونو لاس امداد کولو. عبدالرحمان ناظم هم پاتې شوی وو
د پاکستان خیبر پښتونخوا صوبې کوز دیر ضلع کې د ځائی امن کمیټۍ مشر حمله کې وژل شوی دی. یوه ورځ وړاندې په بونیر کې د امن لښکر د يو مشر په شمول شپږ کسان ځانمرگي حمله کې وژل شوې دي. رپورټونه وائي عبدالرحمان د کوز دیر په میدان تحصیل کې د اتوار په ورځ په نخښه کړی شو. ددې نه وړاندې په هغه دوه نور بریدونه هم شوې وو چې یوه ځانمرگې حمله هم پکې شامله ده خو هغه بچ پاتې شوی وو. د پاکستان د ډان ورځپاڼې د رپورټ ترمخه، عبدالرحمان سیمه کې د طالبانو مزاحمت کې په چټکتیه مصروف وو او د طالبانو مخه نیولو کې يي د امنیتي ځواکونو لاس امداد کولو. عبدالرحمان ناظم هم پاتې شوی وو. د خالي په ورځ د یونیر ډگر کلې کې د امن لښکر مشر فاتح خان پشمول شپږ کسان ځانمرگي حمله کې وژلی شول. طالبانو په فاتح خان د حملې ذمه واري په غاړه اخستې ده. بل اړخته د تشدد په بله پیښه کې مومندو کې یو سرکاري سکول په بارودي موادو تباه کړی شوی دی. د مومندو په خزینه خیل کلې کې شوې چاؤدنې د لاسه د سکول ودانۍ ته زیان رسیدلی دی. رپورټونه وايي تندلارو د لاسه د تباه شوې سکولونو شمیره ١٠٩ ؤ ته رسیدلې ده.